cyanic-selkie/wikianc huggingface dataset:
Latvijas vācu okupācija (1941—1945)
Sarkanās armijas pretuzbrukums (1944—1945)
Karadarbība Latvijas teritorijā atsākās 1944. gada jūlijā un ilga 11 mēnešus līdz Kurzemes cietokšņa kapitulācijai 1945. gada 8. maijā. Kad 1944. gada 10.-13. jūlijā Sarkanās armijas 2. Baltijas frontes daļas pārrāva Vērmahta karaspēka grupas "Ziemeļi" aizsardzības līniju gar Veļikajas upi (Panther-Stellung jeb "Austrumu valni"), tās 18. jūlijā šķērsoja Latvijas-PSRS robežu. Jūlijā no Krievijas un Baltkrievijas teritorijas Vērmahta karaspēka grupai uzbruka Sarkanās armijas (SA) 2. Baltijas fronte, no Lietuvas 1. Baltijas fronte, bet septembrī no Igaunijas teritorijas 3. Baltijas fronte. Kopumā uzbrukumā piedalījās vairāk kā 1,35 miljoni padomju karavīru (119 kājnieku un 6 tanku divīzijas, viens mehanizētais korpuss, 11 atsevišķas tanku armijas).
NanoSail-D
Otrais eksemplārs
Uz zemes palikušais otrais rezerves eksemplārs tika sagatavots kosmiskajai misijai. Tas orbītā tika palaists 01:25 UTC no Kodiakas salas ar nesējraķeti Minotaur IV pavadoņa FASTSAT sastāvā. 06:31 UTC tika dota komanda atdalīt saules buru no FASTSAT, bet tomēr tas neatdalījās. Pavisam negaidīti NanoSail-D tika izmests. Pēc taimera komandas saules bura atvērās 20. janvārī aptuveni 03:00 UTC. Pavadoņa baterija nebija uzlādējama un nebija paredzēta ilgai misijai, tā pamazām izlādējās. 21. janvārī 13:54 UTC tika uztverts pēdējais signāls no NanoSail-D.
Jānis Klaužs
Jānis Klaužs (dzimis Līvānos) ir latviešu mežsaimnieks un politiķis. Bijis vairāku Saeimas sasaukumu deputāts, pēdējā reizē 12. Saeimā bija ievēlēts no Zaļo un Zemnieku savienības (ZZS). Līdz 2010. gadam bija Tautas partijas biedrs. Šobrīd — Līvānu novada domes deputāts, ievēlēts no ZZS. 14. Saeimas vēlēšanās kandidēja no partijas "Katram un katrai" saraksta.
Ziemas Jaunatnes olimpiskās spēles
Ziemas Jaunatnes Olimpiskās spēles ir starptautisks sporta pasākums, kas notiek ik pēc četriem gadiem un ko organizē Starptautiskā Olimpiskā komiteja. Pirmās spēles notiks 2012. gadā Austrijas pilsētā Insbrukā.
Atirau
Ģeogrāfija
Atirau ir Kazahstānas galvenā ostas pilsēta Kaspijas jūrā pie Urālas upes deltas. Atirau pilsēta atrodas aptuveni 20 metrus zem jūras līmeņa. Pilsēta ģeogrāfiski atrodas gan Āzijā, gan Eiropā, jo to sadala Urālas upe, kas tiek uzskatīta par Eiropas un Āzijas robežšķirtni.
Hermanis Oberts
Biogrāfija
Pēc kara viņš dzīvoja Foihtā, netālu no Nirnbergas. 1948. gadā Oberts pārcēlās uz Šveici, kur darbojās kā neatkarīgs konsultansts un rakstnieks. No 1950. līdz 1953. gadam viņš dzīvoja Itālijā, kur izstrādāja raķetes jūras kara flotei. 1955. gadā pēc Vernera fon Brauna uzaicinājuma Oberts pārcēlās uz ASV un strādāja Redstonas armijas arsenālā Hantsvilā (Alabamas štatā) pie raķešu konstruēšanas.
Tauriņdeja
"Tauriņdeja" ir 1971. gada Latvijas PSR spēlfilma, kas uzņemta Rīgas Kinostudijā. Filmas režisors ir Oļģerts Dunkers. Filma uzņemta pēc Zigmunda Skujiņa stāsta "Karjera" motīviem.
Andris Šķēle
Tautas partija
1998. gadā A. Šķēle dibināja Tautas partiju un tā uzvarēja 7. Saeimas vēlēšanās. Sākotnēji Tautas partija tika atstāta ārpus valdības, tomēr 1999. gada jūlijā valdība krita, un A. Šķēle Ministru prezidenta amatā nomainīja Vili Krištopanu, kļūdams par otro politiķi pēc Kārļa Ulmaņa, kas vadījis trīs valdības. Šķēles 3. Ministru kabinets darbojās no līdz. Pēc valdības demisijas viņš atjaunoja Saeimas deputāta mandātu, pēc tam tika ievēlēts arī 8. Saeimā, tomēr dažādas problēmas saistībā ar iepriekšējo un esošo uzņēmējdarbību, tiesībsargājošajām iestādēm, kā arī nespēja saprasties ar šajā Saeimā ievēlētajiem politiskajiem spēkiem mazināja A. Šķēles interesi par publiskiem politiskajiem procesiem, tāpēc 2003. gada 16. janvārī viņš nolika Saeimas deputāta mandātu un formāli pameta visus vēlētos amatus un aktīvo politiku. Tomēr neviens neapšaubīja A. Šķēles lielo ietekmi uz Tautas partiju un politiskajiem un ekonomiskajiem procesiem valstī arī turpmākajos gados.
2010. gada oktobrī viņš tika ievēlēts 10. Saeimā no apvienības "Par Labu Latviju" saraksta, tomēr sarakstam kopumā vēlēšanās veicās slikti un, neraugoties uz ievērojamajiem finanšu ieguldījumiem priekšvēlēšanu kampaņā, tas ieguva tikai 8 vietas parlamentā. 2011. gada jūlijā Tautas partijas 15. kongresā tika pieņemts lēmums par tās likvidāciju. 11. Saeimas vēlēšanās A. Šķēle un Tautas partija nepiedalījās.
Bīronu dzimta
Dzimtas vēsture
Ernsts Johans Bīrons (1690-1772) 1730. gadā saņēma no Svētās Romas impērijas ķeizara Kārļa VI Hābsburga grāfa titulu. Šajā gadā viņš pārcēlās uz dzīvi Krievijas Impērijā, kur kļuva par ķeizarienes Annas favorītu un faktisku konsortu. 1737. gada jūnijā ar karaļa Augusta II ieteikumu tika ievēlēts par Kurzemes un Zemgales hercogu (tituls apstiprināts 13. jūlijā). 1740. gadā, pēc ķeizarienes Annas nāves, viņš kļuva par nepilngadīgā Joana VI reģentu. Novembrī viņu arestēja un izsūtīja trimdā uz Sibīriju (no kurienes tas atgriezās ķeizara Pētera III valdīšanas laikā). 1769. gada 25. novembrī Ernests Johans atsacījās no troņa par labu savam dēlam Pēterim.
Burjatija
Burjatijas Republika (bua, ru) ir viena no Krievijas Federācijas republikām Tālo Austrumu federālajā apgabalā. Tā robežojas ar Tivu rietumos, Irkutskas apgabalu ziemeļos, Aizbaikāla novadu ziemeļaustrumos un austrumos, kā arī ar Mongoliju dienvidos.
Džigme Khesars Namgjels Vangčuks
Džigme Khesars Namgjels Vangčuks (dz; dzimis ) ir pašreiz valdošais Butānas karalis. Sāka valdīt pēc sava tēva atteikšanās no troņa 2006. gadā. Oficiāli kronēts 2008. gada 6. novembrī. Džigme Khesars Namgjels paziņojis Butānas kursu uz tālāku valsts demokratizāciju.
Čērdža—Strosas sindroms
Definīcija
The Chapel Hill Consensus konferencē definēja Čērdža-Strosas sindromu kā ar eozinofiliem bagātu, granulomatozu elpceļu iekaisumu, un nekrotizējošu vaskulītu, kas skar maza un vidēja lieluma asinsvadus, ko novēro kopā ar astmu un eozinofiliju.
Ārstēšana
ciklofosfamīda terapijas iespējas (6 — 12 mēnešus)(nepieciešams <20% pacientu).
Lielākais kopīgais dalītājs
Pielietojumi
Lielāko kopīgo dalītāju ir nepieciešams atrast, lai saīsinātu daļskaitļus. Piemēram, lai saīsinātu daļskaitli 12/16, aprēķina LKD(12, 16) = 4 un veic saīsināšanu ar 4:
Džordžs Mārtins
Dzīvesgājums
Mārtins savu karjeru mūzikā sāka strādājot raidorganizācijas BBC klasiskās mūzikas nodaļā. 1950. gadā viņš pievienojās ierakstu kompānijai «EMI» kā Parlophone Records vadītāja vietnieks. 1955. gadā viņš kļuva par Parlophone mākslinieku un repertuāra vadītāju. Šajā laikā viņš ierakstīja klasisko un baroka mūziku, dziesmas no mūzikliem, un reģionālo mūziku. Viņš ierakstīja arī vairākas joku dziesmas kopā ar Pīteru Ustinovu, Pīteru Selersu un citiem tā laika aktieriem un komiķiem.
Vamsuta
Valdīšana un nāve
Vamsutas nāves apstākļi ir neskaidri. Viņa brālis un jaunais cilts sačems Metakomets bija pārliecināts, ka angļi Vamsutu noindēja. Jebkurā gadījumā gan nelikumīgais virsaiša arests, gan viņa mīklainā nāve vampanoagu vidū izraisīja pamatotu sašutumu, un kļuva par vienu no iemesliem kas izraisīja Karaļa Filipa karu. Proporcionāli iedzīvotāju skaitam tas izvērtās par asiņaināko indiāņu un eiropiešu ieceļotāju konfliktu Savienoto Valstu vēsturē. Kā netiešs pierādījums vampanoagu pārliecībai par cilts sačema noslepkavošanu kalpo kāds to dienu Plimutas tiesas pieraksts. Tajā ir minēts rēķins indes iegādei, lai "tiktu vaļā no kaitēkļa".
Baškortostāna
Vēsture
Krievijas Impērijas laikā 1744. gadā baškīru zemēs nodibināja Orenburgas guberņu, kurā bija Orenburgas, Ufas un Isetas provinces. Pēdējie baškīru nemieri bija 1755. un 1773.—1775. gadā Pugačova vadītās sacelšanās laikā. Toties 1812. gada kara laikā Krievijas pusē pret Napoleonu cīnījās 28 baškīru pulki ar vairāk kā 4000 kara zirgiem.
Palsmane
Apdzīvotā vieta izveidojusies ap Palsmanes (Palzmar) muižas centru. 1932. gadā Palsmanei piešķīra biezi apdzīvotas vietas (ciema) statusu.
Lapsas
Lapsas, lapsu ģints (Vulpes) ir viena no suņu dzimtas (Canidae) ģintīm, kas apvieno 12 sugas. To tuvākie radinieki ir vilki, koijoti un šakāļi.
Lapsa kā simbols
Latviešu folklorā lapsas ir gan gudras, gan viltīgas, bet tās ir arī pašlabuma meklētājas un citu izjokotājas.
Ļubļinas vojevodiste
Administratīvais iedalījums
Visi apriņķi nosaukti apriņķa centru vārdā, izņemot:
Eiropa (pavadonis)
Okeāns
Tiek uzskatīts, ka Eiropas zemledus okeāns pēc saviem parametriem ir tuvs Zemes okeānu apgabaliem ģeotermālo avotu tuvumā, kā arī Antarktīdas zemledus ezeriem. Tādās ūdenskrātuvēs būtu iespējama arī dzīvība. Tajā pat laikā daži zinātnieki uzskata, ka Eiropas okeāns varētu saturēt samērā indīgu substanci, kas nebūtu piemērota dzīvo organismu esamībai.
Šķidra okeāna atklāšanai būtu būtiska nozīme ārpuszemes dzīvības meklējumos. Tā kā okeāna siltuma uzturēšana notiek nevis ar saules izstaroto gaismu, bet gan ar paisuma izdalīto siltumu, tad tas mazina nepieciešamību planētai atrasties tuvu zvaigznei, lai uz tās būtu šķidrs ūdens, kas savukārt nepieciešams uz olbaltumu bāzētas dzīvības pastāvēšanai. Tad teorētiski dzīvība varētu būt arī planetāro sistēmu perifērijas apgabalos, blakus pundurzvaigznēm, un pat tālu no zvaigznēm.
Eiropas pētījumi ar kosmiskajām zondēm
No 1995. gada decembra līdz 2003. gada septembrim Jupitera sistēmu pētīja kosmiskā zonde „Galileo”. No 35 aplidojumiem ap Jupiteru 11 tika izplānoti, lai pētītu Eiropu (minimālais attālums — 201 km.). „Galileo” veica samērā detalizētu pavadoņa izpēti; tika iegūti jauni pierādījumi par labu okeāna esamībai. 2003. gadā „Galileo” tika iznīcināts Jupitera atmosfērā, lai nākotnē nevadāmā zonde nenokristu uz Eiropas un neinficētu pavadoni ar Zemes mikroorganismiem.
Merlins varenais burvis
Stāsts
Merlins ir jauns burvis, kurš dodas uz Kamelotas karaļvalsti pēc tam, kad viņa māte liek viņam doties pie galma ārsta — Gaja. Viņš atklāj, ka karalis Uters Pendragons savā karaļvalstī ir aizliedzis maģiju un Vareno Pūķi viņš ir apcietinājis dziļi zem pilsētas mūriem. Pūķis viņam pasaka, ka viņam ir dota nozīmīga loma un viņam būs jāpasargā Utera dēls Arturs, kurš radīs varenu savu karaļvalsti. Kad Merlins satiek Arturu viņš domā, ka Arturs ir augstprātīgs kauslis, arī Arturs par Merlinu nedomā neko labāku. Merlinam ir jāpatur savas maģijas spējas noslēpumā, lai Uters viņam nepiespriestu nāvessodu.
Morgana ir Utera aizbilstamā. Viņai sapņos redz vīzijas un no šiem sapņiem baidās un patur tos noslēpumā. Gvenavēra, kuru viņa sauc vienkārši par Gvenu ir viņas kalpone un tuva draudzene. Pirmā sērija fokusējās uz Merlinu un viņa draudzību ar Arturu, bet otrā uz otrā plāna tēliem. Vēlākajās sērijās ir parādīti arī Morganas pūliņi savaldīt savas maģiskās spējas un nostāšanos ļaunuma pusē. Tam par iemeslu ir Utera rīcība, Artura gatavošanās kļūt par varenu karali un viņa romāns ar Gvenu. Pēc gada Morgana atgriežas tumšāka un daudz spēcīgāka, kā jebkad agrāk. Ceturtās sezonas sākumā viņa uzzina par Merlina identitāti kā Emīru (viņa nezina, ka Merlins un Emīrs ir viens un tas pats) un Merlins kļūst bezspēcīgs pret mirušo gariem, kurus kontrolē Morgana. Galu galā Arturs kļūst par karali, pēc tam, kad Uters mēģina pasargāt savu dēlu no slepkavām.
Centrālā vēlēšanu komisija
Centrālā vēlēšanu komisija (CVK) ir galvenā par vēlēšanu organizēšanu atbildīgā institūcija Latvijā. Tās darbību reglamentē likums "Par Centrālo vēlēšanu komisiju". CVK organizē Saeimas, Eiropas parlamenta, pašvaldību vēlēšanas un tautas nobalsošanas. CVK ir pastāvīga valsts institūcija un sastāv no 9 locekļiem - priekšsēdētāju un 7 komisijas locekļus ievēl Saeima, savukārt vienu no tiesnešu vidus ievēl Augstākā tiesa. Tāpat CVK ir atbildīga par citu vēlēšanu komisiju izveidošanu.
Meklētājoptimizācija
Meklētājoptimizācija (saīsinājumā SEO, no en), ir tīmekļa vietņu optimizēšanas pasākumu kopums interneta meklētājprogrammu vajadzībām. Tā ļauj uzlabot attiecīgās vietnes pozīcijas meklēšanas rezultātos pēc izvēlētajiem atslēgas vārdiem. Parasti, meklējot pēc atslēgas vārdiem, kā pirmie rezultāti tiek parādītas tās vietnes, ko visvairāk apmeklē citi interneta lietotāji. Protams, meklēšanas rezultāti var būt atkarīgi arī no citiem faktoriem, piemēram, tā vai informācija tiek meklēta lokālā līmenī, vai arī tā, kādā valodā informācija tiek meklēta. Google meklētājprogrammas veiktos meklēšanas rezultātus ietekmē vairāk nekā 200 faktori. Meklētājoptimizācijā ļoti bieži koncentrējas uz tiem faktoriem, kas visvairāk ietekmē rezultātus. Tomēr precīzi noteikt to, kā meklēšanas rezultāti tiek sastādīti, no ārpuses nav iespējams. Meklētājoptimizācija var nodrošināt to, ka atsevišķas vietnes ieņem kādu no pirmajām vietām meklētājprogrammu rezultātos.
Kitaro
Masanori Takahaši (高橋正則), pazīstamāks kā Kitarō (喜多郎), (dzimis 1953. gada 4. februārī) ir Grammy balvu ieguvušais japāņu mūziķis, komponists un multiinstrumentālists.
Frānsiss Skots Ficdžeralds
No 1913. līdz 1917. gadam studējis Prinstonas Universitātē, no 1924. līdz 1930. gadam galvenokārt dzīvojis Francijā. 1920. gadu sākumā uzsācis literāro darbību.
Interscope Records
Interscope Records, ir ASV ierakstu kompānija, kura savu darbību sāka 1990. gadā. Vēlāk kompāniju nopirka Universal Music Group. Kompānija ir bāzēta ASV. Ar kompāniju ir sadarbojušies tādi izpildītāji kā Eltons Džons, U2, Tupaks Šakurs, Nine Inch Nails, Limp Bizkit, No Doubt, Primus, Black Eyed Peas, Pussycat Dolls, Dr. Dre, AFI, The All-American Rejects, Papa Roach, Jimmy Eat World, Playboi Carti, Juice WRLD, Lady Gaga un Rise Against.
Virgin Records
Virgin Records ir britu ierakstu kompānija, kuru 1972. gadā dibināja Ričards Brensons, Saimons Dreipers un Niks Pauels. 1992. gadā kompāniju pārņēma EMI, Brensonam par to saņemot apmēram 1 miljardu ASV dolāru. Kompānijas paspārnē ierakstus ir izdevuši neskaitāmi pasaulslaveni izpildītāji, piemēram, Maiks Oldfīlds (kura albums Tubular Bells bija kompānijas pirmais izdevums), Sex Pistols, The Human League, The Rolling Stones, Massive Attack, Spice Girls.
Bāka
Mērķis
Bākām ir trīs pamata funkcijas:
Vēsture
Bāku priekšteči bija ugunskuri, kas tika kurināti piekrastes klintīs un citos reljefa paaugstinājumos. Pirmās bākas norādīja ieeju ostās, nevis brīdināja par potenciālajām briesmām. Kā pirmās atsauces uz to ir atrodamas Homēra sengrieķu eposos “Iliāda” un “Odiseja”, kur teikts, ka Eibojas valdnieka dēls Palamēds uzbūvēja bāku Nafplio piekrastes pilsētā. Viena no zināmākajām bākām ir Aleksandrijas bāka, kas ir viens no septiņiem pasaules brīnumiem un vairs nepastāv.
Šķīstītava
Teorētiskais pamatojums
>Rom. 3:10 teikts “Gluži, kā ir rakstīts: nav neviena taisna, it neviena.”
Kā notiek šķīstīšana?
>1. Pētera 4:6 Jo tādēļ arī mirušiem ir prieka vēsts sludināta, lai tie kā cilvēki būtu tiesāti miesā, bet dievišķā veidā dzīvotu garā. — Jēzus pēc krusta nāves nokāpa mirušo valstībā, kur sludināja.
2. Makabiešu 12:39-45 ir minēti aizlūgumi par mirušo dvēselēm.
Kaluga
Ekonomika
Kaluga ir viens no Krievijas autoindustrijas centriem. 2007. gadā vairākas ārvalstu autobūves kompānijas paziņoja par lēmumu veidot savas ražotnes Kalugā.
DATRON
Augstu apgriezienu frēzēšanas iekārtas
Augstu apgriezienu CNC frēzēšanas iekārtas ar apstrādes ātrumu līdz 60000 apgr./min ir piemērotas, lai samazinātu ražošanas cikla laiku, vienlaikus uzlabojot produkcijas kvalitāti un elastību. Šāda tipa iekārtas izmanto dažādu objektu izgatavošanai sākot ar sīkām detaļām, priekšējiem paneļiem, elektronikas ražošanā, 2D/3D gravēšanā, prototipēšanā, alumīnija profilu apstrādē un lielformāta alumīnija plāksnēm, kā arī zobu protezēšanai.
Vēsture
2007. gads
Kārlis Gustavs Jēkabs Jakobi
Kārlis Gustavs Jēkabs Jakobi (de, dzimis, miris ) bija vācu matemātiķis. Devis ieguldījumu kompleksās analīzes, lineārās algebras un dinamikas attīstībā.
Juzefs Pilsudskis
Dzīvesgājums
Dzimis šļahtiču ģimenē Zalavā (tagad Lietuvā) uz ziemeļaustrumiem no Viļņas, netālu no Baltkrievijas robežas. Skolu apmeklēja Viļņā.
Pēc atbrīvošanas 1892. gadā iestājās Polijas Sociālistiskajā partijā (PSP) (Polska Partia Socjalistyczna). Darbojās PSP Lietuvas sekcijā, kura bāzējās Viļņā. 1900. gadā atkal arestēts. Simulēja garīgi slimo, tika pārvests uz psihiatrisko slimnīcu Pēterburgā, no kuras izbēga.
1919. gada februārī ar sadursmēm Baltkrievijas teritorijā sākās Poļu-boļševiku karš. 1919. gada 19. aprīlī poļu karaspēks ieņēma Viļņu, bet 1919. gada augustā - Minsku. Noslēdzot savienību ar Simona Petļuras spēkiem, Pilsudska karaspēks uzbruka Kijivai, kuru ieņema 7. maijā.
Tika ierobežota parlamenta vara, politiskie pretinieki tika vajāti juridiskiem un ārpusjuridiskiem līdzekļiem. Jaunā 1935. gada konstitūcija nostiprināja autoritāro iekārtu.
Sauka (dabas parks)
Ģeoloģija, ģeomorfoloģija un augšņu raksturojums
Īpatnēju ainavas telpu veido arī Klauces — Bukūža ezeru garenā ieplaka un Klauces upītes ieleja. Saposmotajā dabas parka reljefā sastopami arī tādi ekoloģiskie ainavas elementi kā gravas un avoksnāji.
Biotopi un veģetācija
Ilgstošas saimnieciskās darbības rezultātā teritorija ir bijusi atmežota un tai ir raksturīgi sašķelti un savrupi pirmatnējo mežu nogabali, starp kuriem agrākās lauksaimnieciskās zemēs aizvien lielākas platības aizņem sekundārās mežu platības, kurās dominē baltalkšņi un bērzi. Lielākā daļa aizsargājamās teritorijas mežu ir sekundāri. Tie ir lapkoku meži — baltalksnāji, bērzu birzis, un egļumeži, kuri aizņēmuši 20. gadsimta pirmajā pusē labi iekultivētās lauksaimniecības zemes.
Saukas ezera piekrastē esošie pārmitrie platlapju meži un sugām bagātās atmatu pļavas ir biotopi, uz kuriem ir attiecināmi prioritārie dabas aizsardzības pasākumi.
Roberts Šūmanis
Mūziku sāka mācīties no 6 gadu vecuma, spēlēja klavieres. Kad viņš bija arī izmācījies ģimnāzijā, ģimene viņu spieda mācīties tiesībzinātnes Leipcigā, kur arī uzsākas studijas. Tomēr Šūmanis nespēja pievērsties tiesībzinātnēm, viņa prāts bija aizņemts ar komponēšanu un klavieru spēlēšanu. Vēlāk Šūmanis pameta tiesībzinātņu studijas, lai kļūtu par virtuozu pianistu. Viņa pasniedzējs bija pārliecināts, ka Šūmanis kļūs par vienu no labākajiem pianistiem Eiropā, bet rokas traumas dēļ šis sapnis izjuka.
Pēc kāzām nākamos gadus Šūmanim sākās visražīgākais kompozīciju periods, sarakstot daudz skaņdarbu klavierēm. Klāra arī motivēja komponistu pievērsties kam plašākam, tāpēc tapa arī mūzika orķestrim.
Sauka (dabas parks)
Vēsture
Tagadējā parka teritorija lauksaimniecība īpaši intensīvi izmantota bija pēc 1920. gada agrārās reformas. Tajā laikā teritorijā dominēja lauksaimniecībā izmantojamās zemes un meži aizņēma mazākas platības. Atsevišķos pagastos tie aizņēma tikai 10% ko kopējās teritorijas. Garām tagadējam dabas parkam veda 1916. gadā izbūvētā Viesītes šaursliežu dzelzceļa atzars Viesīte-Rimšāni-Lone-Rempi-Nereta, ko demontēja tikai 1964. gadā. Pēc Otrā pasaules kara lauksaimniecībā izmantojamo zemju platība platības samazinājās. Īpaši intensīvi tas notika 1960. gados, kad lauksaimniecībā sāka izmantot traktora vilkmes agregātus. Šādai apsaimniekošanai nepiemērotās teritorijas — stāvās nogāzes, akmeņainie lauki, pakāpeniski pārauga ar krūmiem un mežiem.
Senā Persija
Persijas impērija (fa (Iran-e bozorg), fa (Iranzamin)) ir apzīmējums persiešu lielvalstij un civilizācijai senajos laikos Centrālāzijā laikā posmā no 6. gadsimta p.m.ē. līdz 7. gadsimtam mūsu ērā.
Hafnijs
Vēsture
Hafnijs ir viens no pēdējiem atklātajiem ķīmiskajiem elementiem, kas ir atrodams dabā. To 1923. gadā atklāja nīderlandiešu fiziķis Dirks Kosters (Dirk Coster) un ungāru ķīmiķis Ģerģs Heveši (Hevesy György). Elements ir nosaukts par godu Dānijas galvaspilsētai Kopenhāgenai, kur abi zinātnieki strādāja, kad veica atklājumu.
Fizikālās īpašības
Hafnija atommasa ir 178,49 g/mol, blīvums ir 13 310 kg/m³. Savukārt kušanas temperatūra ir 2506 K, bet viršanas temperatūra ir 4876 K. Hafnija īpatnējā pretestība 20 °C temperatūrā ir 331 nΩ·m (3,31 Ωm). Standarta elektrodpotenciāls (Hf/HfO+2) ir −1,57 V.
Baltkrievu valoda
Pēc 1995. gada 14. maija referenduma baltkrievu valoda zaudēja savu vienīgās valsts valodas statusu, un tās prestižs un sabiedriskais lietojums Baltkrievijā sāka strauji kristies. 1999. gada tautskaitē baltkrievu valodu par savu dzimto valodu uzskatīja aptuveni 6 984 000 (85,6%) Baltkrievijas iedzīvotāju, bet sadzīvē lietoja vien ap 3 686 000 (36,7%).
FC Barcelona (basketbola klubs)
Barselonas "Regal", pazīstams arī kā FC Barcelona (ca), ir profesionāls Spānijas basketbola klubs, kas ir bāzēts Barselonā, Katalonijā, Spānijā. Klubs spēlē Liga ACB un Eirolīgā. Tas tika dibināts 1926. gadā.
Žans Batists Šarko
Biogrāfija
Dzimis Parīzes priekšpilsētā Neijī pie Sēnas ārsta ģimenē. Žana Batista tēvs bija viens no modernās neiroloģijas pamatlicējiem Žans Martēns Šarko. Pēc skolas beigšanas un līdz pat tēva nāvei 1893. gadā asistējis tēva mediķa praksē, apceļojot daudzas zemes. Jaunībā aktīvi sportojis, nodarbojies ar boksu, paukošanu, regbiju, 1894. gadā kluba Stade Français sastāvā kļuvis par Francijas čempionu regbijā, bet 1900. gada olimpiskajās spēlēs izcīnīja divas sudraba medaļas burāšanā ar jahtu Quand-Même. 1895. gadā aizstāvējis medicīnas doktora disertāciju par tēmu «Progresējoša muskuļu distrofija». 1896. gadā apprecējies ar Viktora Igo mazmeitu Žannu Igo (Jeanne Hugo).
Paralelograms
Laukuma aprēķināšana
Formula paralelograma laukuma aprēķināšanai Lai aprēķinātu attēlā redzamā zilā paralelograma laukumu, no taisnstūra laukuma ir jāatņem divu dzelteno trijstūru laukums.
Laukums taisnstūrim, kas satur paralelogramu un abus trijstūrus, ir Viena dzeltenā trijstūra laukums ir tāpēc zilā paralelograma laukums ir
Kārlis Ozols
Dzīvesgājums
Dzimis Veļķu pagasta "Smītēnos" (tagad Liezeres pagasts) zemnieku ģimenē. 1900. gadā pabeidza skolu Irlavā. 1907. gadā kā eksterns pabeidza reālskolu Pēterburgā. Vēlāk iestājas Rīgas politehniskajā institūtā, Inženieru nodaļā, kuru absolvēja 1914. gadā kā inženieris- tehniķis. Tai pat laikā, no 1906. līdz 1913. gadam, strādāja dažādās Krievijas impērijas rūpnīcās. 1915. gadā Galvenā artilērijas pārvalde nosūtīja viņu uz ASV kā speciālistu.
Vētra (nozīmju atdalīšana)
Personas ar uzvārdu Vētra:
Rietumaustrālija
Ģeogrāfija
Lielākā daļa štata teritorijas atrodas beznoteces un iekšējās noteces baseinos. Štata upes ir īsas, galvenokārt sezonālas. Lielākās, Ficroja un Orda, atrodas štata ziemeļos – Kimberlijas plato. Kimberlijā, pie Kununuras, aizsprostojot Ordas gultni, izveidota Rietumaustrālijas lielākā saldūdens tilpne – Ārgaila ezers. Pilbaras reģionam raksturīgas sezonālās upes, lielākās no tām ir Degreja, Forteskjū un Ašbērtona, kas plūst tikai pēc stiprām lietusgāzēm. Ievērojamākā upe uz dienvidiem no Pilbaras ir Gaskoina, kas arī tek tikai lietus sezonas laikā. Štata dienvidrietumos plūst pastāvīgas upes: Svona, Blekvuda, Franklenda un citas. Daudzas no tām sākas Vītbeltā – intensīvās lauksaimniecības reģionā, tāpēc to ūdens ir iesāļš. Štata vidusdaļā un austrumos ir daudz sālsezeru.
Nacionālais sastāvs
Saskaņā ar 2016. gadā veiktās tautas skaitīšanas datiem, pēc nacionālās izcelsmes Rietumaustrālijas iedzīvotāji bija sadalījušies šādi:
Tautsaimniecība
Štatā saražotā produkcija veido vairāk kā pusi no visa Austrālijas preču eksporta apjoma (56 %, 2020.–2021. gadā). Eksportē dzelzs rūdu, naftu un sašķidrināto gāzi, zeltu, alumīniju, niķeli, kā arī citus metālus un metālu rūdas, vilnu, kviešus un citus lauksaimniecības produktus. Importē mašīnas, transporta iekārtas un citus rūpnieciskos ražojumus, minerāleļļas, zeltu (pārstrādei un reeksportam). Lielākie tirdzniecības partneri – Ķīna (60 % eksporta, 19 % importa), Japāna (8,6 % eksporta, 7 % importa), Apvienotā Karaliste (4,1 % eksporta, 4,6 % importa), Dienvidkoreja (5,8 % eksporta, 2,4 % importa), Singapūra (3,9 % eksporta, 4,8 % importa; 2020.–2021. gada dati).
Transports
Pa cauruļvadiem piegādā dabasgāzi no tās ieguves vietām uz Pērtu un citām lielākām Rietumaustrālijas pilsētām un raktuvēm (garākie gāzesvadi savieno Dampīru ar Banberi, 1539 km; un Karnārvonas baseinu ar Kalgurli, 1590 km). Pa 560 km garu cauruļvadu no Pērtas uz Kalgurlī piegādā ūdeni.
Mākslinieciskās izteiksmes līdzeklis
Ironija
Ironija — pozitīvas nozīmes vārda lietojums pretējā — negatīvā nozīmē (piemēram, „tikusi māte, tikusi meita, pele lēca pūrā, nolauza kaklu”).
Gredzens
Gredzens — atkārtojums teksta, teikuma, dzejoļa vai panta sākumā un beigās (piemēram, G. Repšes stāstā: „Viņš piedzima marta rītā, kad debesīs skalojās balti spalvu mākoņi un virs pilsētas namiem kā zelta broša brīžiem uzmirdzēja saule. (..) Pieaudzis un smieklīgi mazs? Jeb mazs un smieklīgi pieaudzis? Virs pilsētas namiem kā zelta broša brīžiem uzmirdzēja saule.”).
Retorisks izsauciens
Retorisks izsauciens — uzsvērts apgalvojums vai noliegums izsaukuma teikuma veidā (piemēram, Raiņa dzejolī: „Vēl lielā tice ir: veic dzīve nāvi!”).
Suņu dzimta
Oligocēns
Visvecākā suņu dzimtas apakšdzimta ir hesperocioni Hesperocyoninae. Viens no šīs grupas dzīvniekiem bija koijotam līdzīgais mesacions Mesocyon, kas dzīvoja oligocēna laikā pirms 38 - 24 miljoniem gadu. Hesperocioni (Hesperocyoninae) izmira, izņemot tā divi zari - Nothocyon un Leptocyon, no kuriem izveidojās pirmatnējie borophagīni Borophaginae, kas arī vēlāk izmira.
Izskats un ieradumi
Suņu dzimtas dzīvnieku izmērs ir ļoti dažāds. Ķermeņa garums var būt neliels kā fenekam 30 cm garš, sverot apmēram 1 kg, gan ķermeņa garums var būt liels kā pelēkajam vilkam, kurš ir apmēram 2 m garš, un vilks var svērt 80 kg. Visiem suņu dzimtas dzīvniekiem ir relatīvi garas kājas un viegli ķermeņi. Medījot viņi ātri un ilgstoši skrien, to ķermeņa uzbūve ir piemērota ilgai upura vajāšanai. Viņu iegarenais galvaskauss veidots tā, lai varētu satvert upuri skrējienā. Visi suņu dzimtas dzīvnieki staigā uz pirkstiem, un uz priekškājām tiem ir liekais pirksts. To nagi nodrošina skrējiena solim spēcīgāku un stabilāku atspērienu. Nagus suņu dzimtas dzīvnieki atšķirībā no kaķveidīgajiem dzīvniekiem nevar ievilkt un paslēpt ķepās. Visiem suņu dzimtas dzīvniekiem ir kuplas astes. Mazuļi pēc piedzimšanas ir akli, un to acis atveras pēc dažām nedēļām. Gandrīz visi suņu dzimtas dzīvnieki ir sociāli dzīvnieki. Lielākā daļa suņu cilts (Canini) un lapsu cilts (Vulpini) dzīvnieku veido noturīgus pārus un ģimenes, kopīgi medījot un audzinot jauno paaudzi. Pelēkie vilki un citi lielie dzīvnieki viedo lielākas grupas, ko sauc par baru. Vislielākos barus veido hiēnsuņi, barā var būt līdz 90 dzīvniekiem. Kopumā suņu dzimtas dzīvnieki veido lielākus vai mazākus ģimenes barus, kas ir atkarīgs no barības resursiem. Bet visām sugām ir sastopami indivīdi, kas dzīvo vientuļnieka dzīvi. Bara dzīve ir stingri organizēta, visi dzīvnieki ir sakārtoti pēc hierarhijas, un baru vada visspēcīgākais un pieredzējušākais dzīvnieks. Bieži tikai bara vadošais tēviņš un mātīte rada pēcnācējus.
Adjutants
Adjutants ( 'tāds, kurš atbalsta, atbalstīdams, veicinādams') ir militārs amats daudzu valstu armijās.
Adjutants var pastāvēt arī kā amats pie augstām valsts amatpersonām, piemēram, valsts prezidenta, kur tas veic arī ceremoniālas funkcijas, piemēram, pavada prezidentu ārvalstu vizītēs.
Podnieks
Podnieks (sieviešu dzimtē Podniece) ir latviešu cilmes uzvārds. Cilvēki ar šo uzvārdu:
Klods Žirū
Spēlētāja karjera
"Flyers" kapteiņa funkcijas Žirū pildīja sākot ar 2012.—13. gada sezonu un līdz ar 2020.— 21. gada sezonu bija visilgāk kapteiņa amatu izpildījušais spēlētājs komandas vēsturē. 2022. gada 20. martā maiņas darījuma rezultātā tika aizmainīts uz Floridas "Panthers". Kanādas U-20 izlases sastāvā izcīnījis zelta medaļu 2008. gada Pasaules čempionātā junioriem.
Bekija Hemmona
Spēlētājas karjera
16 sezonas spēlējusi WNBA, piedaloties 6 All-Star spēlēs; divreiz bijusi iekļauta sezonas simboliskajā pieciniekā (All-WNBA First Team).
Trenera karjera
2014. gada augustā viņa noslēdza līgumu ar vīriešu NBA klubu Sanantonio "Spurs", kļūstot par galvenā trenera Grega Popoviča asistenti. B. Hemona kļuva par otro sievieti līgas vēsturē, kas bijusi šajā amatā, taču pirmā, kas par to saņem atalgojumu un kam šis ir pamatdarbs. 2015. gada vasarā, vadot "Spurs" komandu vasaras līgā (komandas sastāvā spēlēja arī Dairis Bertāns), B. Hemona kļuva par pirmo sievieti, kas vadījusi NBA komandu spēlē kā galvenā trenere. 2020. gada 30. decembra spēlē pret Losandželosas "Lakers", pēc tam, kad G. Popovičs tika izraidīts no zāles, B. Hemona kļuva par pirmo sievieti, kas vadījusi NBA komandu kā galvenā trenere oficiālā NBA spēlē (piedzīvots zaudējums 107—121).
Frīdrihs Vilhelms I
Frīdrihs Vilhelms I (de) var būt:
Jāzeps Grosvalds
Izcelsme
Jāzeps Grosvalds, draugu vidū dēvēts par Džo, dzimis 1891. gadā Rīgas advokāta Frīdriha Grosvalda ģimenē. Jāzepa bērnības un jaunības materiālie apstākļi bija lieliski. Sekojot pilsonības aprindās pieņemtajiem standartiem, viņš no mazām dienām apguva svešvalodas, klavierspēli, vingroja, apmeklēja pirmsģimnāzijas Langermaņa skolu, mācījās zīmēt un gleznot. Pēc tam mācības Rīgas pilsētas ģimnāzijā, kur viņš no 1901. līdz 1909. gadam apguva senās un jaunās valodas, vēsturi, ģeogrāfiju, filozofiju, fiziku un matemātiku.
Kentaurs
Kentauri tika uzskatīti par cietsirdīgiem — vienīgais izņēmums bija gudrais kentaurs Hīrons, kas izaudzināja daudzus grieķu varoņus. Viņu ar saindētu bultu nejauši nošāva Hērakls.
Endrū Podnieks
Viņa tēvs ir latvietis, savukārt māte — kanādiete. Kopumā sarakstījis vairāk nekā 60 grāmatas par hokeju, dažas no grāmatām tikušas tulkotas franču un zviedru valodā. Rakstījis par dažādiem hokeja čempionātiem, Kanādas startiem tajos (tai skaitā Olimpiskajās spēlēs). Tāpat IIHF veidojis media-guide Pasaules čempionātiem vīriešiem un sievietēm, kā arī Pasaules čempionātiem junioriem.
Māris Verpakovskis
Karjera
Lieliskā snieguma izlasē dēļ par Verpakovski ieinteresējās vairāki Eiropas vadošie klubi, taču viņš noslēdza piecu gadu līgumu ar Ukrainas superklubu Kijivas "Dinamo", 2004. gadā kļūstot par Ukrainas čempionu. 2004./2005. gada sezonā Verpakovskis Dynamo kluba sastāvā spēlēja arī UEFA Čempionu līgā un guva arī vārtus pret Real Madrid.
Kristīne (Tallina)
Kristīne (et) ir viena no astoņām Tallinas pilsētas administratīvajām daļām. Kristīnes platība ir 9,4 km2 jeb 5,9% Tallinas teritorijas. 2012. gada 1. aprīlī Kristīnes pilsētas daļā dzīvoja 30 062 iedzīvotāji, jeb 7,4% no visiem Tallinas iedzīvotājiem. No tiem igauņi — 68,6%, krievi — 24,9%, ukraiņi — 2,3%, baltkrievi — 1,3%, somi — 0,6%, citas tautības — 2,3%.
Karačaja-Čerkesija
Vēsture
Pēc Krievu-turku kara (1828—1829) un Adrianopoles līguma 1829. gadā Čerkesiju inkorporēja Krievijas Impērijas sastāvā. Pēc 1860. gada teritoriālās reformas Čerkesijas teritorija ietilpa Kubaņas apgabalā. Krievijas imperators kopš 19. gadsimta otrās puses tika titulāri dēvēts arī par Kabardas zemes pavēlnieku un valdnieku, Čerkesu un Kalnu kņazu un pārējo mantoto valdnieku un īpašnieku (ru). Krievijas pilsoņu kara laikā 1918. gada maijā šajā teritorijā tika pasludināta Ziemeļkaukāza Kalniešu Savienības Republika, 1918. gada jūlijā Ziemeļkaukāza Padomju republika, 1919. gada septembrī Ziemeļkaukāza Emirāts.
Seksisms
Kopsavilkums
Seksisms var izpausties kā pārliecība, ka viens dzimums ir pārāks vai vairāk nozīmīgs nekā otrs. Tāpat tas var uzlikt zināmas "robežas", ko katram no attiecīgajiem dzimumiem vajadzētu un drīkstētu darīt, kas galvenokārt izpaužas kā dažādu stereotipu uzturēšana un veicināšana sabiedrībā. Lai gan no seksisma var ciest gan vīrieši, gan sievietes, visbiežāk ar to saskaras tieši sievietes un meitenes.
EPO
EPO var būt:
Dons Nelsons
Donalds Arvīds Nelsons (en; dzimis Muskegonā, ASV) ir bijušais amerikāņu basketbolists, pašlaik strādā par basketbola treneri. Dons Nelsons ir pieckārtējs NBA čempions (1966, 1968, 1969, 1974, 1976), trīskārtējs NBA gada treneris (1983, 1985, 1992) un ticis iekļauts starp 10 NBA visu laiku labākajiem treneriem (1996). kļuva par NBA visu laiku uzvarām bagātākais treneri ar 1333 uzvarām. 2012. gadā ticis uzņemts Basketbola slavas zālē.
Rencēni
Apdzīvotā vieta izveidojusies ap bijušās Dūķeru muižas (Duckershof) centru. 1925. gadā Rencēniem piešķīra biezi apdzīvotas vietas (ciema) statusu. Rencēnos atrodas pagasta pārvalde, pamatskola, bērnudārzs, kultūras nams, bibliotēka, pasts, aptieka.
Telenor arēna
Telenor arēna agrāk pazīstama ar nosaukumu Fornebu arēna ir daudzfunkcionāla arēna Norvēģijā. Šeit notika 2010. gada Eirovīzijas dziesmu konkurss. Stadionā notiek Norvēģijas premjerlīgas futbolā spēles. Arēna atklāta, tās ietilpība ir 15 600 sēdvietas futbola spēļu laikā un 25 000 sēdvietas koncertu laikā.
Koijots
Ieradumi
Koijotus ir grūti dabā pamanīt, toties tos var bieži sadzirdēt. Koijotiem ir īpatnēji rējieni augstā tonī. Tie var būt gan īsi, gan savirknēti garā gaudām līdzīgā virknē. Koijoti parasti ir dzirdami naktīs vai vakarā, bet reizēm tos var dzirdēt arī dienā. Lai gan tos var dzirdēt visu gadu, visbiežāk tas ir pārošanās sezonā pavasarī un rudenī, kad jaunie koijoti pamet ģimeni un dodas meklēt savu teritoriju.
Gacho
Radošā darbība
Disks ir īpašs ar to, ka, papildus dziesmas oriģinālversijai, tanī ir 5 ārvalstu remiksi un 1, ar Latvijas ņūmetāla apvienību "Thursday 12th", kopā radīts rimeiks.
Hiēnsuns
Hiēnsuns (Lycaon pictus) ir suņu dzimtas plēsējs. Tā ir hiēnsuņu ģints (Lycaon) vienīgā suga. Hiēnsuņi dzīvo tikai Āfrikā, to apdzīvotā bioma ir savannas krūmaudzes un retu mežu rajoni. Angliski tos sauc par Āfrikas savvaļas suņiem vai Āfrikas dzinējsuņiem, vai Kāpas dzinējsuņiem.
Izskats
Tam ir 42 zobi, un priekšdzerokļi ir lielāki kā citiem suņu dzimtas dzīvniekiem. Tas ļauj labāk sagrauzt kaulus. Hiēnsuņi, tāpat kā hiēnas savā diētā patērē daudz kaulu. Hiēnsuņiem ir visspēcīgākais sakodiens no visiem mūsdienās dzīvajiem plēsējiem. Tas tiek vērtēts ar koeficientu 142, ko nosaka, vērtējot sakodiena spēku pret dzīvnieka masu.
Reprodukcija
Mātītes pamet savu dzimto baru 14—30 mēnešu vecumā. Tās pievienojas citam hiēnsuņu baram, kuram trūkst dzimumbriedumu sasniegušas mātītes. Tēviņi paliek savā dzimtajā barā uz mūžu. Hiēnsuņu barā mātītes savā starpā sacenšas, lai iegūtu tēviņu, kurš viņām palīdzētu audzināt mazuļus. Parasti vienam tēviņam ir viena vai divas mātītes, bet tikai vadošā mātīte pārojas. Mazuļus bieži sargā arī citi bara locekļi, kamēr māte piedalās medībās.
Hameleoni
Izskats un īpašības
Hameleoni var būt ļoti dažādi, gan salīdzinot ķermeņa uzbūvi, gan auguma lielumu. Tie var būt ļoti maziņi un samērā lieli. Mazākais dzimtā ir lapu pundurhameleons (Brookesia micra). Pieauguša tēviņa ķermeņa garums kopā ar asti ir 22,5 mm, bet bez astes tas ir 15,3 mm garš. Lielākie dzimtā ir Madagaskaras milzu hameleons (Furcifer oustaleti), kura tēviņš kopā ar asti var sasniegt 68,5 cm garumu, un Pārsona hameleons (Calumma parsonii), kura tēviņam var būt 69,5 cm garš ķermenis.
Maņas
Līdzīgi kā čūskām hameleoniem nav ārējās un vidusauss, kā arī nav pat auss atvēruma. Tomēr tie nav kurli un spēj dzirdēt skaņas 200—600 Hz diapozonā.
Led Zeppelin
Pirmie gadi (1968—1971)
Albuma akustiskā skaņa izpelnījās dalītas atsauksmes, daudzi kritiķi un fani bija pārsteigti par pēkšņo pārslēgšanos no elektriskās skaņas pirmajos divos albumos. Ar laiku reputācija uzlabojās un tagad Led Zeppelin III pārsvarā tiek slavēts. Albumam ir unikāls vāks, kurā ir iekļauts ritenis, kuru pagrozot izmainās vāka izskats (riteņa fragmentus var redzēt no dažādiem caurumiem uz vāka). Albuma ievaddziesma, Immigrant Song, tika izdota kā singls 1970. gada novembrī pret grupas gribu. Singlā tika iekļauta vienīgā B puse, kura nav bijusi albumā, Hey Hey What Can I Do. Lai arī grupa uzskatīja, ka tās albumi ir nedalāmi un Pīters Grānts stingri atbalstīja albumus, daži singli tika izdoti bez grupas atļaujas. Grupa atteicās no televīzijas uzstāšanām, uzstājot, ka faniem jānāk uz koncertiem, lai viņus redzētu.
Beigu gadi, Bonema nāve un grupas izjukšana (1975—1980)
1977. gadā Led Zeppelin uzsāka kārtējo lielo Ziemeļamerikas turneju. Atkal tika uzstādīts jauns apmeklējuma rekords: 76 229 cilvēki apmeklēja koncertu Pontiac Silverdome stadionā. Pēc Ginesa rekordu grāmatas datiem, šis joprojām ir lielākais apmeklētāju daudzums koncertam, kurā piedalījies viens izpildītājs. Lai gan koncerts bija finansiāli veiksmīgs, traucēja vairākas problēmas ārpus skatuves. koncerts Tampas stadionā beidzās pāragri sakarā ar viesuļvētru, par spīti tam, ka uz biļetēm bija rakstīts "lietus vai saule". Skatītāji sāka trakot, vairāki cilvēki tika arestēti un/vai ievainoti.
Pēc Led Zeppelin (1980—2007)
2005. gadā Led Zeppelin ieguva "Grammy" balvu par mūža ieguldījumu mūzikā. 2004. gadā, Rolling Stone 100 labāko mūziķu sarakstā grupa ieguva 14. vietu. 2006. gada novembrī grupa iekļuva Lielbritānijas mūzikas slavas zālē.
Baumas par jaunu koncertturneju (2008—pašlaik)
Oktobra beigās Džonss BBC Radio Devon apstiprināja, ka trio meklē Plānta aizvietotāju. Basists piebilda: "Mēs izmēģinām dažus dziedātājus. Mēs to vēlamies izdarīt. Tas izklausās labi un mēs vēlamies turpināt un to sasniegt." Ģitārista Džimija Peidža preses sekretārs vēlāk paziņoja, ka jaunveidojamā grupa neizmantotu Led Zeppelin nosaukumu sakarā ar Plānta nepiedalīšanos projektā.
Apsūdzības plaģiātismā
Albuma Led Zeppelin II dziesmu autoru saraksts izraisīja diskusijas. Dziesmas Bring It On Home sākums ir Sonny Boy Williamson dziesmas Bring It On Home kaverversija un ir līdzīga Villija Diksona Bring It On Back. Whole Lotta Love vārdi ir daļēji atvasināti no Diksona You Need Love/Woman You Need Love, lai gan ģitāras rifs ir oriģināls Peidža darbs. 1970. gados Arc Music, Chess Records publicētāji, iesūdzēja tiesā Led Zeppelin par Bring It On Home autortiesību pārkāpumu; lieta tika nokārtota ārpus tiesas zāles. Diksons pats neguva labumu no procesa, kamēr neiesūdzēja tiesā Arc Music, lai atgūtu naudu par pārdotajiem ierakstiem un autortiesībām. 16 gadus vēlāk Diksons iesūdzēja Led Zeppelin par Whole Lotta Love un atkal lieta tika nokārtota ārpus tiesas. Vēlāk izdotās Led Zeppelin II versijas piemin Diksonu kā līdzautoru. Līdzīgā veidā The Lemon Song, no tā paša albuma, ir Howlin' Wolf dziesmas Killing Floor adaptācija.
Uģis Prauliņš
Dzīvesgājums
Dzimis Rīgā arhitekta Imanta Prauliņa un viņa sievas Intas ģimenē. Mācījās Emīla Dārziņa speciālajā mūzikas vidusskolā. Uģis Prauliņš spēlēja dažādās grupās, no kurām pazīstamākā bija progresīvā roka grupa "Salve" (no 1977. gada līdz 1979. gadam). Divas reizes pabeidza Latvijas Valsts Konservatoriju — pirmo reizi Diriģēšanas un pedagoģijas fakultāti (1982. gadā), otro reizi Kompozīcijas fakultāti (1989. gadā).
Mihails Gruzdovs
Dzīvesgājums
Strādāja par Pēterburgas studijteātra "Krustceles" režisoru, bija šī teātra galvenais režisors (1991—1996). No 1993. gada pasniedza aktiermeistarību un režiju Pēterburgas Teātra akadēmijā.
1994. gada F1 sezona
Sezonas gaitā gāja bojā divi piloti —- Airtons Senna un Rolands Racenbergers. Abi incidenti notika Sanmarīno nedēļas nogalē. Pēc šīm avārijām tika ieviesti dažādi drošības līdzekļi, kā rezultātā F1 pilotu drošības līmenis kopš tā laika ir krietni audzis un līdz šim (2012) vairs neviens F1 pilots nav miris, braucot ar formulu.
Volfgangs fon Kempelens
Izgudrojis vairākas mehāniskas ierīces, no kurām pazīstamākā bija mehāniskais turks - šaha spēles automāts, kurš izraisīja ažiotāžu tā laika Eiropā. Ar automātu dažādos laikos spēlējuši - Bendžamins Franklins, Frīdrihs Lielais, Napoleons, Čārlzs Bebidžs. Vēlāk izrādījies, ka aparāta iekšienē esot sēdējis cilvēks, kurš vadījis spēli, t.i. tā bijusi blēdība.
Karolīna Vozņacka
Bērnība
Tenisu sākusi spēlēt 7 gadu vecumā Kēges tenisa klubā, kur spēlēja arī pret zēniem un daudz vecākiem un stiprākiem pretiniekiem. 12 gadu vecumā kopā ar ģimeni pārcēlās uz Fārumu, kur bija pieejami labāki treniņu apstākļi. 14 gados Karolīna kļuva par Dānijas čempioni tenisā.
Autorallijs
Sacensību elementi
Autorallija sacīkstes sastāv no ceļa sacensībām un papildsacensībām. Sacīkšu mērķis ir veikt sacensību distanci, nopelnot iespējami mazāk (soda) punktu. Ekipāžas trasē dodas pa vienai ar noteiktu laika intervālu (parasti 1-2 minūtes) atbilstoši sacensību dokumentiem. Sacensību distance sastāv no vairākiem secīgiem posmiem, kas var tikt grupēti, kā arī ilgt vairākas dienas.
Rentgenstari
]] Rentgenstari ir elektromagnētiskie viļņi ar viļņa garumu, kas mazāks nekā ultravioletajam starojumam, bet lielāks nekā gamma stariem. Tomēr cieto rentgenstaru viļņa garumi var būt līdzīgi dažu gamma staru viļņa garumiem. Šādos gadījumos par gamma stariem sauc to starojumu, kas rodas radioaktīvajā sabrukšanā, bet starojumu, kuru var iegūt no elementārdaļiņu paātrinātāja — par rentgenstariem.
Izmantošana
Līdzīgā veidā rentgenstarus lieto arī nesagraujošām testēšanas metodēm konstrukciju uzbūves noteikšanai (defektoskopija). Rentgenstarus lieto arī rentgendifraktometrijā, lai noteiktu kristālisku vielu struktūru. Iegūstot rentgenogrammu un izmērot attālumus un leņķus starp tajā redzamajiem difrakcijas maksimumiem, nosaka kristālrežģa uzbūvi.
Venusa Viljamsa
Venusa Viljamsa (en, dzimusi Linvudā, ASV) ir amerikāņu tenisiste.
Plēsēji
Izskats un īpašības
Visiem plēsējiem acis izvietotas purna priekšējā daļā. Tas ļauj dzīvniekam precīzi nofokusēties uz medījumu. Veģetāriešiem acis izvietotas sānos, lai palielinātu skata leņķi – tas dod iespēju redzēt gandrīz visu sev apkārt. Tādējādi zālēdājs var laikus pamanīt briesmas.
Salu tilts
Tilta raksturojums
Tiltu projektēja Ļeņingradas projektēšanas institūts "Ļengiprotransmost" un Latvijas projektēšanas institūts "Pilsētprojekts", bet būvēja 5. tiltu būves tresta un 17. tiltu celtniecības vienība, piedaloties Rīgas pilsētas Tautas deputātu padomes izpildkomitejas specializētajām celtniecības organizācijām.
Spēlmaņu nakts 2007/2008
Žūrija
2007./2008. gada teātru sezonā žūrijā strādāja pieci teātra kritiķi un pieci teātra jomas eksperti.
2011. gada Pasaules čempionāts hokejā junioriem
Vietu sadalījums un statistika
{| style="float:right;"
Dingo
Reprodukcija
Dingo vairojas vienu reizi gadā tāpat kā vilki. Mātītes dzimumbriedumu sasniedz 2 gadu vecumā, tēviņi no 1—3 gadu vecuma. Vairošanās sezonā bara dominantās mātītes sāk meklēties ātrāk nekā pārējās mātītes. Grūsnības periods ilgst 61—69 dienas, parasti piedzimst 5 kucēni. Biežāk piedzimst mātītes nekā tēviņi. Kucēni parasti piedzimst periodā no maija līdz jūlijam. Dienvidaustrumāzijas dingo vairošanās sezona nav noteikta, tā var būt visu gadu. Kucēni parasti piedzimst alā. Jaunie dingo nobriest ātrāk nekā vilku mazuļi. Dingo pamet savu dzimto baru 3—6 mēnešu vecumā, lai gan ir jaunie dingo, kuri paliek kopā ar ģimeni līdz 12 mēnešu vecumam.
Vess Borlands
Biogrāfija
2003. gada beigās Vess piedalījās ASV elektrisko mūziķu The Crystal Method trešajā studijas albumā Legion of Boom, kā viens no producentiem un ģitārists. 2004. gada augustā atgriezās grupas Limp Bizkit sastāvā, lai Prāgā ierakstītu albumu The Unquestionable Truth, tomēr nesaskaņu dēļ Freds Dērsts izsakot neapmierinātību caur Myspace blogu padzina Vesu no grupas.
Pēc kā Vess paziņoja: "Man ir radusies tāda sajūta, ka viņi domā, ka neesmu viņiem pietiekami labs — piedrāzt!" ("I feel that they think I'm no good for them but fuck it.") un paziņoja, ka ir paša projekta Black Light Burns dalībnieks.
Guntis Veits
Karjera
Kopš 1979. gada ir grupas "Credo" solists.
1987. gadā Guntis Veits iesaistījās grupā "Liepājas brāļi".
Marians Pahars
"Pārdaugava", "Skonto-Metāls", "Skonto"
1997./1998. gada sezonā Pahars jau bija kļuvis par stabilu Latvijas izlases pamatsastāva spēlētāju, un par vienu no "Skonto" līderiem. "Skonto" sastāvā Pahars 4 reizes kļuva par Latvijas čempionu, kā arī 3 reizes ieguva Latvijas kausu.
Kšištofs Pendereckis
Studējis Krakovas konservatorijā. Daiļrades sākumā ietekmējies no Bēlas Bartoka, Igora Stravinska, Pjēra Bulēza, Luidži Nono. 20. gadsimta septiņdesmitajos gados mainīja komponēšanas stilu, tuvojoties postromantismam, un iespaidojoties no Franča Šūberta, Žana Sibēliusa, Gustava Mālera un Dmitrija Šostakoviča. Penderecka mūzika izmantota vairākās pazīstamās kinofilmās, to starpā Je t'aime, je t'aime Poster (Alēns Renē, 1968), "Garu izdzinējs" (Viljams Frīdkins, 1979), "Mirdzums" (Stenlijs Kubriks, 1980), "Iekšzemes impērija" (Deivids Linčs, 2006)
FIBA Pasaules kauss
FIBA Pasaules kauss basketbolā (en), laikā no 1950. līdz 2010. gadam bija pazīstams kā Pasaules čempionāts basketbolā, ir galvenais vīriešu basketbola izlašu turnīrs pasaulē, kurā tiek noteikta pasaules spēcīgākā valstsvienība. Turnīru organizē Starptautiskā basketbola federācija (FIBA). Pasaules čempionāts kopš 1950. gada notiek reizi četros gados. Pašreizējie pasaules čempioni ir Spānijas valstsvienības spēlētāji.
Rozula (novads)
Rozulas novads bija senās Idumejas zemes novads pie Metsepoles un Imeras robežām (tagadējais Stalbes pagasts). Indriķa hronikas tekstā pieminēts tikai vienu reizi sakarā ar 1223. gada pavasara notikumiem, kad sakalieši, ugaunieši un krievi izlaupīja letu un līvu zemes, tai skaitā Rozulu (Rosula).
Pēc tam igauņu sirotāji sapulcējās Lēdurgas novadā un devās atpakaļ uz austrumiem. Viņus kaujā pie Urēles sakāva Tālavas karavadonis Ramēķis un nogalināja Vīlandes krievu garnizona pavēlnieku Varemāru.
Nosaukums
No vietvārda "Rozula" atvasināts fon Rozenu dzimtas nosaukums, kas bijuši pirmie šī novada īpašnieki, kuru izcelsme saistāma ar bīskapa Alberta brāli Teoderihu (Theodericus de Bekeshovede sive de Ropa), kas apprecējās ar Vladimira meitu un pūrā saņēma šo novadu.
Naro-1
Otrais lidojums
Otrais Naro-1 starts notika 08:01 UTC. Lidojuma 137. sekundē pazuda sakari no raķetes. Tiek uzskatīts, ka tā eksplodēja. Dienvidkoreja un Krievija izveidoja avārijas komisiju, kurai bija jānosaka kļūmes iemesls. 2010. gada augustā tā tikās, bet nespēja dot vienotu slēdzienu.
Trešais lidojums
Trešais starts bija veiksmīgs, un eksperimentāls pavadonis STSAT-2C tika ievadīts orbītā.
Uzliesmojuma slāpētājs
Lietderīgums
Pulvera daudzuma ierobežošana, kas stobrā var izdegt, ir viens iespējamais risinājumus, bet atšķirības starp īpatnējām patronām nozīmē, ka vienām pulvera vienmēr būs par daudz, un mazāka pulvera deva dod arī mazāku lādiņa ātrumu. Stobra purna uzliesmojums vēl var tikt kontrolēts ar ātrāk degošu šaujampulveri, tādējādi, laikā, kad dzinējmateriāla gāzes izies no stobra, tās jau būs sākušas atdzist. Ātrāk degošs pulveris tomēr rada mazāku lādiņa ātrumu, kas samazina gan ieroča precizitāti, gan nāvīgumu.
Krams
Akmens laikmeta materiāls
Krama ieguve akmens laikmetā nereti bija ne mazāk apjomīgs process, kā mūsdienu kalnrūpniecība. Polijas dienvidu daļā, Krzemjonki atradnē 2300 gadu gaitā izveidotas vairāk nekā 3000 ieguves šahtas, kuru dziļums sasniedz 9 metrus. Anglijā, Norfolkā (Grimes Graves) šahtu dziļums sasniedz 12 metrus. Spiennas raktuvēs Beļģijā izveidotas vairāk nekā 8000 šahtas. 1984. gadā Bavārijas centrālajā daļā tika atklātas lielākās šobrīd zināmās akmens laikmeta krama raktuves, kurās apzinātas jau vairāk nekā 20 000 šahtas.
Uguns ieguve
Līdzīgs aizdedzināšanas paņēmiens tika lietots pirmajos pārnēsājamos šaujamieročos. Šī pati metode tiek lietota mūsdienu šķiltavās, kurās gan lieto nevis kramu bet citus materiālus.
Freds Dērsts
Nosacītais apcietinājums
2007. gadā Dērstam piespriests nosacīts 120 dienu cietuma ieslodzījums, par to, ka ar automašīnu notriecis divus cilvēkus.
Helifeksa
Helifeksa (en) vai Helifeksas reģionālā pašvaldība (Halifax Regional Municipality) ir pilsēta Kanādā, Jaunskotijas provinces administratīvais centrs. Pēc 2011. gadā veiktās tautas skaitīšanas datiem, Helifeksas reģionālajā pašvaldībā dzīvoja 390 tūkstoši iedzīvotāju, bet pilsētas administratīvajās robežās — 291 tūkstotis. Pēc šiem rādītājiem tā ir 14. lielākā Kanādas pilsēta.
Lauva
Lauvu socializācija
Otrs modelis, kā lauvas organizējas, ir klejotāju dzīvesveids. Klejojošie lauvas pārvietojas plašā teritorijā vieni vai arī pārī. Pārus bieži var novērot savstarpēji radniecīgiem tēviņiem, kuri ir tikuši padzīti no dzimtā bara. Lauvas statuss dzīves laikā var mainīties vairākas reizes; tas var būt piederīgs kādam baram, bet pēc kāda laika būt klejojošs lauva un otrādi. Īpaši tēviņiem dzīvesveids var būt ļoti mainīgs, bet ir tēviņi, kas savas dzīves laikā nekad nenodibina savu baru. Mātītēm, kuras kļūst par klejojošām lauvenēm, ir daudz grūtāk iekļauties svešā barā, nekā tēviņiem, jo barā esošās mātītes parasti ir radinieces un svešas mātītes nepieņem. Klejojošie lauvas uzmanās no baru teritorijām un pamatā uzturas teritorijās, kurās nevalda neviens lauvu bars.